sukhrobnurali/uzbek-legal-corpus huggingface dataset:
MEHNAT ShARTNOMASI ALOHIDA ASOSLARGA KOʻRA BEKOR QILINIB, OGOHLANTIRISh MUDDATI PULLIK KOMPENSATSIYAGA ALMAShTIRILGANDA XODIMLARGA MODDIY MADAD BERISh TARTIBI HAQIDA
(other, 2023-06-12)

Ish beruvchi mehnat shartnomasi bekor qilinishi niyati haqida, xodimni Oʻzbekiston Respublikasi Mehnat kodeksining 165-moddasi uchinchi qismi hamda 168-moddasi uchinchi qismida nazarda tutilgan muddatlarda ogohlantirishi lozim va bu ogohlantirish muddatlari ularga muvofiq keladigan pullik kompensatsiyaga almashtirilishi mumkin. Bunda, ushbu ogohlantirish muddatlarini pullik kompensatsiyaga almashtirish ish beruvchining xohishi asosida amalga oshiriladi. Ogohlantirish muddati pullik kompensatsiyaga almashtirilganda, xodimning Oʻzbekiston Respublikasi Mehnat kodeksining 100-moddasi birinchi va toʻrtinchi qismlarida nazarda tutilgan moddiy madad olishga oid qoʻshimcha kafolatlari saqlanib qoladi, hamda u mehnat shartnomasi bekor qilingandan soʻng ikkinchi va uchinchi oylar davomida ishga joylashmagan taqdirda unga ikkinchi va uchinchi oylar uchun ilgarigi ish joyidan oʻrtacha ish haqini toʻlash muddatlari ham oʻzgarmaydi. Misol. Mehnat shartnomasi 1-martdan bekor qilinishi haqidagi bildiruv xati bilan xodim 1-yanvarda yozma tarzda ogohlantirildi. Lekin, xodim bilan ish beruvchining kelishuvi asosida ushbu ogohlantirish muddati pullik kompensatsiyaga almashtirildi va xodim bilan mehnat shartnomasi 1-yanvardan bekor qilindi. Xodimga ogohlantirish muddatiga mutanosib ravishda (yanvar, fevral oylari uchun) pullik kompensatsiya va bir oylik (yanvar uchun) ishdan boʻshatish nafaqasi toʻlandi. Agarda xodim, ishga joylashmaganligini mehnat daftarchasi yoxud elektron mehnat daftarchasining koʻchirma nusxasi bilan tasdiqlasa (elektron mehnat daftarchasining koʻchirma nusxasida koʻrsatilgan maʼlumotlar toʻgʻriligini tekshirish my.mehnat.uz elektron manzili boʻyicha elektron mehnat daftarchasining noyob raqamini kiritish yoki mobil telefon yordamida QR-kodni skaner qilish orqali amalga oshiriladi), Oʻzbekiston Respublikasi Mehnat kodeksining 100-moddasi birinchi qismida nazarda tutilgan ikkinchi oy (fevral) uchun oʻrtacha oylik ish haqini mart oyida olish huquqiga ega boʻladi. Ushbu xodim, mehnat shartnomasi bekor qilingandan soʻng oʻttiz kalendar kun ichida, yaʼni 2-yanvardan 31-yanvargacha boʻlgan muddatda mahalliy mehnat organida ish qidirayotgan shaxs sifatida roʻyxatdan oʻtgan boʻlsa va aprel oyida bu toʻgʻrisida mehnat organining maʼlumotnomasini taqdim qilsa, unga uchinchi oy (mart) uchun ham ilgarigi ish joyidan oʻrtacha oylik ish haqi toʻlanadi.
OʻZBEKISTON RESPUBLIKASI VAZIRLAR MAHKAMASINING 1995 YIL 6 IYuLDAGI 258-SON QARORI ILOVASIGA OʻZGARTIRIShLAR KIRITISh TOʻGʻRISIDA
(resolution, 2021-02-22)

Oʻzbekiston Respublikasi Vazirlar Mahkamasining “Oʻzbekiston Respublikasida yangi mehnat daftarchalarini joriy qilish toʻgʻrisida” 1995-yil 6-iyuldagi 258-son qarori ilovasini “Taʼlim toʻgʻrisida”gi Qonun va Mehnat kodeksi talablariga muvofiqlashtirish maqsadida Vazirlar Mahkamasi qaror qiladi: Vazirlar Mahkamasining 1995-yil 6-iyuldagi 258-son qarori ilovasiga quyidagi oʻzgartirishlar kiritilsin: “Maʼlumoti” soʻzidan keyingi “(toʻliqsiz oʻrta, oʻrta, toʻliqsiz oliy, oliy)” soʻzlari “(tugallanmagan umumiy oʻrta, umumiy oʻrta, tugallanmagan hunar-texnika, hunar-texnika, tugallanmagan oʻrta maxsus (kasb-hunar), oʻrta maxsus (kasb-hunar), tugallanmagan oliy, oliy, tayanch oliy (bakalavr), oliy (magistr))” soʻzlariga almashtirilsin; “Ishi toʻgʻrisidagi maʼlumotlar”ning uchinchi ustunidan “(sabablari, mehnat qonunlari kodeksining moddasi bandi koʻrsatiladi)” soʻzlari chiqarib tashlansin.
XALQARO REYSLARDA YOʻLOVCHILARNI BORTDA OVQATLANISHI UCHUN “OʻZBEKISTON HAVO YOʻLLARI” MILLIY AVIAKOMPANIYASI VA UNING BOʻLINMALARI TOMONIDAN KELTIRILADIGAN TOVARLARNI OLIB KIRISH TARTIBI TOʻGʻRISIDA
(resolution, 1999-05-06)

Tariflarni pasaytirish va “Oʻzbekiston havo yoʻllari” Milliy aviakompaniyasining xalqaro aviaqatnovlar bozorida raqobatbardoshligini oshirish maqsadida Vazirlar Mahkamasi qaror qiladi: 1. “Oʻzbekiston havo yoʻllari” MAK va uning boʻlinmalari tomonidan xalqaro qatnovlarda yoʻlovchilarning bort taomlari uchun olib kiriladigan mayda qadoqdagi tovarlar aksiz soligʻidan ozod qilinsin. 2. Istisno tariqasida, “Oʻzbekiston havo yoʻllari” MAK va uning boʻlinmalariga xalqaro qatnovlarda bort taomlari va bojsiz savdo doʻkonlarida sotish uchun moʻljallangan kichik qadoqdagi alkogolli mahsulotlarni aksiz markalarisiz olib kirishga ruxsat berilsin. 3. Oʻzbekiston Respublikasi Davlat bojxona qoʻmitasi Oʻzbekiston Respublikasi Moliya vazirligi va “Oʻzbekiston havo yoʻllari” MAK bilan birgalikda oʻn kun muddatda xalqaro qatnovlarda yoʻlovchilarga xizmat koʻrsatish uchun olib kiriladigan yuqorida koʻrsatib oʻtilgan tovarlarni olib kirish, saqlash, hisobga olish va sotish tartibini ishlab chiqsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S.Hamidov zimmasiga yuklansin.
OʻZBEKISTON RESPUBLIKASI QIShLOQ VA SUV XOʻJALIGI VAZIRLIGI HAYʼATI AʼZOLARINI TASDIQLASh TOʻGʻRISIDA
(resolution, 2001-01-17)

Oʻzbekiston Respublikasi Qishloq va suv xoʻjaligi vazirligi Markaziy apparati faoliyati samaradorligini oshirish, uni qishloq xoʻjaligini isloh qilishga doir Oʻzbekiston Respublikasi qonunlari, Oʻzbekiston Respublikasi Prezidenti farmonlari, Vazirlar Mahkamasining qarorlarini amalga oshirish talablariga muvofiqlashtirish maqsadida Vazirlar Mahkamasi qaror qiladi: 1. Oʻzbekiston Respublikasi Qishloq va suv xoʻjaligi hayʼat tarkibi 15 kishidan iborat etib belgilansin. 2. Mansurbek Muslimbekovich Sultonov, Jumaboy Qoʻchqorov, Olim Otayev, Nosirjon Sobirovich Yusupov Oʻzbekiston Respublikasi Qishloq va suv xoʻjaligi vazirligi hayʼat aʼzolari etib tasdiqlansin va Rasulmat Husanov hayʼat aʼzoligidan ozod etilsin. 3. Vazirlar Mahkamasining “Oʻzbekiston Respublikasi Qishloq va suv xoʻjaligi vazirligi faoliyatini tashkil etish masalalari toʻgʻrisida” 1996-yil 26-noyabrdagi 419-son qarorining 11-bandi oʻz kuchini yoʻqotgan deb hisoblansin.
BOLALAR UChUN TOVARLAR VA AYoLLAR GIGIYENASI AShYoLARINI IShLAB ChIQARISh HAMDA SOTIShNI RAGʻBATLANTIRIShGA DOIR QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Ayollar manfaatlarini taʼminlash va himoya qilish yuzasidan 1999-yil uchun chora-tadbirlar Davlat dasturiga muvofiq hamda bolalar uchun tovarlar va ayollar gigiyenasi ashyolarini ishlab chiqarish va sotishni ragʻbatlantirish, shuningdek ushbu tovarlarning chakana narxlarini pasaytirish maqsadida Vazirlar Mahkamasi qaror qiladi: 2. Belgilab qoʻyilsinki, ixtisoslashgan ishlab chiqarish korxonalari jumlasiga ishlab chiqarishi hajmida bolalar uchun tovarlar va ayollar gigiyenasi ashyolari 60 foizni va undan koʻproqni tashkil qiladigan korxonalar kiradi. 3. Vazirlar Mahkamasining Isteʼmol bozori kompleksi Oʻzbekiston Respublikasi Moliya vazirligi, Sogʻliqni saqlash vazirligi va Davlat soliq qoʻmitasi bilan birgalikda bir hafta muddatda bolalar uchun tovarlar va ayollar gigiyenasi ashyolari roʻyxatini ishlab chiqsin va tasdiqlasin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari B.S. Hamidov va M.Z. Usmonov zimmasiga yuklansin.
“Oʻzbekiston Respublikasi Oliy sudi Plenumining “Sudlar tomonidan jinoyat ishlarini birinchi bosqich sudida muhokama etish jarayonida protsessual qonunchilikka rioya qilinishi toʻgʻrisida”gi 1997-yil 22-avgustdagi 12-sonli qaroriga qoʻshimchalar kiritish haqida”
(law, 1999-04-30)

Jinoyat ishlarini birinchi bosqich sudida muhokama etish jarayonida protsessual qonunchilikka rioya qilinishi boʻyicha baʼzi masalalarni muhokama qilib, Oʻzbekiston Respublikasi Oliy sudining Plenumi qaror qiladi: Oʻzbekiston Respublikasi Oliy sudi Plenumining “Sudlar tomonidan jinoyat ishlarini birinchi bosqich sudida muhokama etish jarayonida protsessual qonunchilikka rioya qilinishi toʻgʻrisida”gi 1997-yil 22-avgustdagi 12-sonli qaroriga quyidagicha qoʻshimchalar kiritilsin: Qayd etilgan qarorning birinchi bandi quyidagi mazmundagi xatboshilari bilan toʻldirilsin: “Jinoyat ishlarini sud muhokamasiga tayinlash chogʻida jiddiy kamchiliklarga yoʻl qoʻyilayotganligi sudlarga uqtirilsin va ular zimmasiga Oʻzbekiston Respublikasi JPKning 396-moddasi talabidan kelib chiqib, har bir jinoyat ishi boʻyicha ayblanuvchiga nisbatan ehtiyot chorasining toʻgʻri tanlanganligini aniqlash majburiyati yuklatilsin”. “Oʻzbekiston Respublikasi JPKning 249-moddasida belgilangan garov, yaʼni pul mablagʻi yoki qimmatbaho buyumlarni tergov organi yoki sudning depozit hisob raqamiga topshirilishi asosida ehtiyot chorasini tanlash ayblanuvchi (sudlanuvchi)ni jamiyatdan ajratmagan holda unga yuklatilgan majburiyatlarga rioya qilishini taʼminlovchi samarali usul ekanligi dastlabki tergov organlari va sudlarga tushuntirilsin. Shunga koʻra, ishlarning tergov qilishini va sudda koʻrilishi chogʻida tergov organi va sud ayblanuvchi (sudlanuvchi), ularning qarindoshlari, boshqa fuqarolar yoki huquqiy shaxslarga ularning garovga qoʻyish huquqlarini tushuntirishga majburdir”.
Oʻzbekiston Respublikasi Vazirlar Mahkamasining 1993-yil 19-avgustdagi 423-son va 1994-yil 3-noyabrdagi 533-son qarorlariga oʻzgartirishlar kiritish toʻgʻrisida
(resolution, 2020-06-16)

Oʻzbekiston Respublikasi Prezidentining “Oʻzbekiston Respublikasida pasport tizimini takomillashtirish toʻgʻrisida” 1999-yil 26-fevraldagi PF-2240-son Farmoniga muvofiq Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Xorijiy valyutadagi davlat bojlari, yigʻimlar hamda soliq boʻlmagan boshqa toʻlovlar stavkalari toʻgʻrisida” 1993-yil 19-avgustdagi 423-son qaroriga hamda Vazirlar Mahkamasining 1994-yil 3-noyabrdagi 533-son qarori (Oʻzbekiston Respublikasi QT, 1994-y., 11-son, 49-modda) bilan tasdiqlangan davlat boji stavkalariga 1 va 2-ilovalarga muvofiq oʻzgartirishlar kiritilsin. 2. Oʻzbekiston Respublikasi Vazirlar Mahkamasining “Davlat boji stavkalariga qoʻshimchalar kiritish toʻgʻrisida” 1998-yil 14-oktabrdagi 443-son qarori (Oʻzbekiston Respublikasi QT, 1998-y., 10-son, 37-modda) oʻz kuchini yoʻqotgan deb hisoblansin. 1. Qarorning 3-bandidagi “Vazirlar Mahkamasi huzuridagi Davlat soliq bosh boshqarmasi” soʻzlari “Davlat soliq qoʻmitasi” soʻzlari bilan almashtirilsin. 2. 1-ilovada: oltinchi xatboshi chiqarib tashlansin; oʻninchi xatboshidagi “Vazirlar Mahkamasi huzuridagi Davlat soliq bosh boshqarmasi” soʻzlari “Davlat soliq qoʻmitasi” soʻzlari bilan almashtirilsin; oʻnbirinchi xatboshidagi “Vazirlar Mahkamasi huzuridagi Davlat soliq bosh boshqarmasi” soʻzlari “va Davlat soliq qoʻmitasi” soʻzlari bilan almashtirilsin. 3. 2-ilovaning IX boʻlimidagi 6, 7 va 8-bandlar quyidagi tahrirda bayon qilinsin: 4. “Boj, yigʻim va soliq boʻlmagan boshqa toʻlovlardan valyuta tushumlarini taqsimlash” jadvalining 14-bandidagi 2-ustun matni quyidagi tahrirda bayon qilinsin: “Ketish va ketish-kelish vizalari berganlik va ularni uzaytirganlik, vaqtincha roʻyxatdan oʻtkazganlik, doimiy yashash uchun hujjatlarni rasmiylashtirganlik uchun olinadigan davlat boji”. 1. 6-band quyidagi tahrirda bayon qilinsin. “6. Pasport yoki uning oʻrnini bosuvchi hujjat, chet elga ketish va chet eldan kelish huquqini beradigan hujjatlarni berganlik uchun: 2. 7-band quyidagi tahrirda bayon qilinsin: “7. Boshqa ishlarni amalga oshirganlik uchun
BOJXONA YIGʻIMLARI STAVKALARI TOʻGʻRISIDA
(resolution, 2021-01-01)

Oʻzbekiston Respublikasining Bojxona kodeksiga muvofiq Vazirlar Mahkamasi qaror qiladi: 1. 1999-yil 1-maydan boshlab bojxona yigʻimlari stavkalari ilovaga muvofiq belgilansin. Oʻzbekiston Respublikasining butun hududida bojxona yigʻimlari milliy valyuta — “soʻm”da, erkin bojxona zonalari va erkin omborlar hududlarida — erkin almashtiriladigan valyutada undiriladi. Erkin bojxona zonalari va erkin omborlar hududida yigʻimlar undirishdan valyuta tushumlari, Oʻzbekiston Respublikasi Vazirlar Mahkamasining qarori bilan belgilangan Jahon bojxona tashkilotiga har yilgi aʼzolik badali summasi chiqarib tashlangan holda, belgilangan tartibda respublika budjeti daromadiga oʻtkaziladi. 3. Oʻzbekiston Respublikasi Vazirlar Mahkamasining “Koʻrsatilgan xizmatlar uchun boj yigʻimlari olishni tartibga solish toʻgʻrisida” 1992-yil 7-avgustdagi 366-son qarori oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Bosh vazir oʻrinbosari B.S. Hamidov zimmasiga yuklansin.
OʻZBEKISTON RESPUBLIKASI MARKAZIY BANKI BOShQARUVI 1998 YIL 24-YANVARDA TASDIQLAGAN 377-SONLI VA ADLIYA VAZIRLIGI TOMONIDAN 1999 YIL 19 MARTDA 678 RAQAM BILAN DAVLAT ROʻYXATIGA OLINGAN “OʻZBEKISTON RESPUBLIKASI TIJORAT BANKLARI TOMONIDAN AHOLIGA ISTEʼMOL KREDITI BERIShNI TAShKIL ETISh TOʻGʻRISIDA NIZOM”GA
(other, 2000-05-03)

Nizomning 3-bandi quyidagi tahrirdagi ikkinchi xatboshi bilan toʻldirilsin: “Tijorat banklari tomonidan oʻzining xodimlariga isteʼmol krediti berilishi taqiqlanadi”.
OʻZBEKISTON RESPUBLIKASI OLIY MAJLISINING XIV SESSIYASI MATERIALLARINI TAʼLIM MUASSASALARINING OʻQUV DASTURLARIGA KIRITISh TOʻGʻRISIDA
(resolution, 2022-07-22)

XXI asrning dastlabki yillarida Oʻzbekistonning maʼnaviy rivojlanishi, davlat va jamiyat qurilishi, siyosiy va iqtisodiy sohasidagi strategiyasi va asosiy ustuvor yoʻnalishlarini mamlakatimiz oʻquvchi yoshlari tomonidan chuqur oʻrganilishini taʼminlash, ularda yuksak fuqarolik masʼuliyatini shakllantirish va mustahkamlash, oʻz bilimlarini chuqurlashtirishga hamda tanlangan kasbi boʻyicha yuqori malaka orttirishga ongli intilishni tarbiyalash maqsadida Vazirlar Mahkamasi qaror qiladi: 1. Xalq taʼlimi vazirligi, Oliy va oʻrta maxsus taʼlim vazirligi bir hafta muddat ichida Oʻzbekiston Respublikasi Prezidentining Oliy Majlis XIV sessiyasidagi maʼruzasi asosida “Oʻzbekiston XXI asrga intilmoqda” maxsus oʻquv kursini taʼlim muassasalarining barcha turlari uchun ishlab chiqsin va tasdiqlasinlar. “Oʻzbekiston XXI asrga intilmoqda” kursini ishlab chiqishda quyidagi ustuvor yoʻnalishlarning jamiyatning rivoji uchun progressiv ahamiyatini atroflicha ifodalashga alohida eʼtibor berilsin: mamlakat siyosiy, iqtisodiy hayotini, davlat va jamiyat qurilishini yanada erkinlashtirish; jamiyat maʼnaviyatini yanada yuksaltirish; kadrlar tayyorlash; xalq turmush darajasining izchil va barqaror oʻsishi, aholini yanada kuchli ijtimoiy himoya qilish; iqtisodiyotda strukturaviy oʻzgarishlar; jamiyatdagi barqarorlik, tinchlik, millatlar va fuqarolararo totuvlikni, sarhadlarimiz daxlsizligini, mamlakatimiz hududiy yaxlitligini taʼminlash. Kursning hajmi va mazmuni hamda qoʻshimcha adabiyotlar roʻyxati taʼlim muassasalarining turlari va taʼlim oluvchilarning yoshiga xos psixologik xususiyatlariga muvofiq boʻlishi taʼminlansin. 2. Xalq taʼlimi vazirligi, Oliy va oʻrta maxsus taʼlim vazirligi taʼlim muassasalariga ega boʻlgan boshqa vazirlik va idoralar bilan hamkorlikda: ikki hafta muddat ichida “Oʻzbekiston XXI asrga intilmoqda” kursi boʻyicha dars beruvchi professor-oʻqituvchilar tarkibini tayyorlasinlar; 1999-yil 1-maydan maktablarning yuqori sinflarida, oʻrta maxsus, kasb-hunar va oliy taʼlim muassasalarining barcha kurslarida “Oʻzbekiston XXI asrga intilmoqda” kursini oʻrganishga kirishilsin; kurs mazmunining sifatli oʻzlashtirilishini taʼminlash maqsadida uning yakuni boʻyicha, joriy oʻquv yilining oxirida, oʻquvchi va talabalar orasida kollokvium oʻtkazsinlar; uzluksiz taʼlim tizimining ijtimoiy-gumanitar yoʻnalishlaridagi davlat taʼlim standartlari, oʻquv dasturlari, darsliklar va oʻquv-metodik qoʻllanmalarni tayyorlash jarayonida Oʻzbekiston Respublikasi Prezidentining Oliy Majlis XIV sessiyasidagi maʼruzasida bayon etilgan asosiy tamoyillar mohiyatini aks ettirsinlar. 3. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari H.S.Karomatov zimmasiga yuklansin.
2005 YILGAChA BOʻLGAN DAVRDA OʻZBEKISTONDA TURIZMNI RIVOJLANTIRISh DAVLAT DASTURI TOʻGʻRISIDA
(decree, 2020-09-28)

Millatlararo aloqalarni kengaytirish va mustahkamlashga koʻmaklashish hamda xalqaro turizm bozoriga uzviy qoʻshilish, Oʻzbekistonning madaniy-tarixiy va maʼnaviy merosini jahon hamjamiyatida targʻib qilish, shuningdek sayyohlarga xizmat koʻrsatish sifatini jahon andozalari darajasiga yetkazish maqsadida: 1. 2005-yilgacha boʻlgan davrda Oʻzbekistonda turizmni rivojlantirish Dasturi va uni amalga oshirish boʻyicha Muvofiqlashtiruvchi kengash tarkibi, 1, 2-ilovalarga* muvofiq maʼqullansin. 2. Mulkchilik shaklidan qatʼi nazar, sayyohlik tashkilotlari chetdan keltiriladigan texnologiya va mehmonxona uskunalari, sayyohlik maqsadlariga moʻljallangan transport vositalari uchun bojxona poshlinalari toʻlashdan 3 yil muddatga ozod qilinsin. 5. “Umid” jamgʻarmasi har yili talabalarni sayyohlik industriyasi mutaxassisliklari boʻyicha yetakchi xorijiy mamlakatlarga taʼlim olish uchun yuborishni koʻzda tutsin. 6. Oʻzbekiston Respublikasi Tashqi ishlar vazirligi, Moliya vazirligi, Madaniyat ishlari vazirligi va “Oʻzbekturizm” Milliy kompaniyasi Oʻzbekiston Respublikasining AQSh, Yaponiya, Buyuk Britaniya, Germaniya, Fransiya va Italiyadagi elchixonalarida madaniyat va turizm masalalari boʻyicha maslahatchi lavozim birliklarini joriy etsinlar. Maslahatchilar lavozimi taʼminotining 50 foizi “Oʻzbekturizm” Milliy kompaniyasi mablagʻlari hisobidan amalga oshirilishi maʼlumot uchun qabul qilinsin. 7. Oʻzbekiston Respublikasi Adliya vazirligi bir oy muddatda Oʻzbekiston Respublikasi qonun hujjatlariga ushbu Farmondan kelib chiqadigan oʻzgartish va qoʻshimchalar toʻgʻrisida takliflar kiritsin. 8. Mazkur Farmonning bajarilishini nazorat qilish Oʻzbekiston Respublikasi Bosh vaziri Oʻ. Sultonov zimmasiga yuklansin.
XOTIN-QIZLARGA QOʻShIMChA IMTIYOZLAR TOʻGʻRISIDA
(law, 2023-04-30)

“121-modda. Umumiy belgilangan yoshni bir yilga qisqartirilgan holda pensiya olish huquqi
Ushbu Qonun 37-moddasining “a”, “b”, “v” va “g” bandlarida nazarda tutilgan kamida yigirma yillik ish staji boʻlgan ayollar ellik toʻrt yoshga toʻlganda pensiya olish huquqiga ega boʻladilar”; 4. Ushbu Qonun 1999-yil 1-iyuldan eʼtiboran kuchga kiradi.
MEʼYORLANADIGAN AYRIM XARAJATLAR NORMATIVLARINI TASDIQLASH TOʻGʻRISIDA
(resolution, 2019-12-29)

Oʻzbekiston Respublikasining monopol birlashmalar (korxonalar) Davlat reyestriga kiritilgan tabiiy monopoliyalar subyektlari va monopol korxonalar tovarlari (ishlari, xizmatlari)ga narxlar (tariflar)ni shakllantirishda xarajatlarning ayrim moddalarini tartibga solish maqsadida Vazirlar Mahkamasi qaror qiladi 1. Vakillik maqsadlariga xarajatlar normativlari ilovaga muvofiq tasdiqlansin. 2. Quyidagilar: shaharlararo va xalqaro telefon soʻzlashuvlari uchun mahsulot (ishlar, xizmatlar)ni sotishdan tushgan tushum yillik hajmining 0,5 foizi miqdorida yillik xarajatlar normativlari belgilansin; reklama uchun qoʻshilgan qiymat soligʻini hisobga olgan holda tovarlar (ishlar, xizmatlar)ni sotishdan tushum yillik hajmining 2,0 foizi miqdorida; 3. Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi tasdiqlangan normativlarni tabiiy monopoliyalar subyektlariga va monopol korxonalarga yetkazsin. 4. Mazkur qarorning bajarilishini nazorat qilish Bosh vazir oʻrinbosari B.S. Hamidov zimmasiga yuklansin.
HARBIY VA MUQOBIL XIZMATNING BELGILANGAN MUDDATLARINI OʻTAB BOʻLGAN ShAXSLARNI QUROLLI KUChLAR, ChEGARA, IChKI VA QOROVUL QOʻShINLARI SAFLARIDAN ZAXIRAGA BOʻShATISh VA FUQAROLARNI MUDDATLI HARBIY VA MUQOBIL XIZMATGA NAVBATDAGI ChAQIRISh TOʻGʻRISIDA
(resolution, 2022-07-22)

“Umumiy harbiy majburiyat va harbiy xizmat toʻgʻrisida” va “Muqobil xizmat toʻgʻrisida”gi Oʻzbekiston Respublikasi qonunlariga muvofiq Vazirlar Mahkamasi qaror qiladi: 1. Harbiy va muqobil xizmatning belgilangan muddatlarini oʻtab boʻlgan shaxslar Oʻzbekiston Respublikasining Qurolli Kuchlari, chegara, ichki va qorovul qoʻshinlari saflaridan zaxiraga boʻshatilsin. 2. 1972 — 1981-yillarda tugʻilgan, chaqiriq muddatini uzaytirish huquqiga ega boʻlmagan Oʻzbekiston Respublikasi fuqarolari 1999-yilning aprel-may oylarida muddatli harbiy va muqobil xizmatga chaqirilsin.
1999 YIL 1 YaNVAR HOLATIGA QOLDIQLAR HISOBLANUVChI MODDIY RESURSLAR BOʻYIChA QOʻShILGAN QIYMAT SOLIGʻI SUMMASINI OʻChIRISh TARTIBI toʻgʻrisida
(other, 2008-01-31)

Oʻzbekiston Respublikasi Moliya vazirligi va Davlat soliq qoʻmitasi Oʻzbekiston Respublikasining Soliq kodeksiga, shuningdek, “Davlat soliq xizmati toʻgʻrisida”gi Oʻzbekiston Respublikasi Qonunining 7-moddasiga muvofiq quyidagilarni tushuntiradi. 1999-yilning 1-yanvaridan boshlab budjetga toʻlanishi kerak boʻlgan qoʻshilgan qiymat soligʻi soliq solinadigan oborotlar boʻyicha hisoblangan soliq summasi bilan hisobot davri mobaynida haqiqatda kelib tushgan, shu jumladan, nol stavkasi boʻyicha oborotni qoʻshgan holda soliqqa tortiladigan oborot uchun foydalaniladigan import qilingan tovarlar (ishlar, xizmatlar) uchun olingan hisobvaraq-fakturalar boʻyicha toʻlanishi lozim boʻlgan soliq summasi oʻrtasidagi farq sifatida aniqlanadi. Bunda, 1999-yilning 1-yanvaridagi holati boʻyicha qoldiqlarda hisobga olingan moddiy resurslar (tovarlar, xizmatlar) boʻyicha QQS summasi budjet bilan hisob-kitoblarga kiritiladi va 68-“Budjet bilan hisob-kitoblar” hisobvaragʻining debetida, ushbu moddiy resurslarning ishlab chiqarish yoki muomala xarajatlari yuzasidan hisobdan chiqarishning borishiga qarab, 1999-yilning 1-yanvariga qadar amal qilgan stavkalar boʻyicha “Qoʻshilgan qiymat soligʻi” ilova hisobvaragʻida aks ettiriladi.
YANGI TAShKIL ETILAYOTGAN XOʻJALIK YuRITUVChI SUBYEKTLAR FAOLIYATI USTIDAN BANK VA SOLIQ NAZORATINI KUChAYTIRISh ChORA-TADBIRLARI TOʻGʻRISIDA
(resolution, 2022-07-22)

Oʻzbekiston Respublikasi Prezidentining “Yangi tashkil etilayotgan xoʻjalik yurituvchi subyektlar faoliyati ustidan bank va soliq nazoratini kuchaytirish toʻgʻrisida” 1999-yil 29-martdagi PF-2276-son Farmonini bajarish yuzasidan Vazirlar Mahkamasi qaror qiladi: 1. Quyidagilar: Oʻzbekiston Respublikasi Markaziy bankiga, tijorat banklariga Oʻzbekiston Respublikasi Davlat soliq qoʻmitasi bilan birgalikda korxonalar moliya-xoʻjalik faoliyatini amalga oshirmaganligi munosabati bilan ularni tugatish uchun belgilangan davr davomida xoʻjalik yurituvchi subyektlarning schyotlari boʻyicha pul mablagʻlari harakati toʻxtatilishi toʻgʻrisida xabar qilishning elektron tizimini uch oy muddatda ishlab chiqish va joriy etish; 2. Oʻzbekiston Respublikasi Makroiqtisodiyot va statistika vazirligi Markaziy bank bilan birgalikda xoʻjalik yurituvchi subyektlarning ochilgan, toʻxtatilgan va yopilgan schyotlari toʻgʻrisida tijorat banklarining har oylik statistika hisobotlari shaklini bir oy muddatda ishlab chiqsin va 1999-yilning ikkinchi choragidan boshlab joriy etsin. 3. Oʻzbekiston Respublikasi Davlat soliq qoʻmitasi, Moliya vazirligi, Makroiqtisodiyot va statistika vazirligi, Davlat mulki qoʻmitasi, Adliya vazirligi bir oy muddatda Vazirlar Mahkamasiga: Moliya-xoʻjalik faoliyatini amalga oshirmayotgan korxonalarni tugatish toʻgʻrisidagi nizom; Tugatilayotgan korxonalarning budjetga oʻz muddatida toʻlanmagan toʻlovlarini hisobdan chiqarish tartibi loyihalarini kiritsinlar. 4. Oʻzbekiston Respublikasi Iqtisodiyot vazirligi Davlat soliq qoʻmitasi bilan birgalikda korxonalarning ular yopilishiga olib kelgan moliya-xoʻjalik faoliyati amalga oshirilmasligi sabablarini oʻrganib chiqsin va har chorakda Vazirlar Mahkamasiga axborot bersin. 5. Oʻzbekiston Respublikasi Ichki ishlar vazirligi roʻyxatdan oʻtkazuvchi organ va davlat soliq xizmati organining taqdimnomasi boʻyicha tugatilayotgan xoʻjalik yurituvchi subyektlar muassislari va mansabdor shaxslari roʻyxatdan oʻtkazilgan manzilda boʻlmagan taqdirda ularning qidirilishini taʼminlasin. 6. Mazkur qarorning bajarilishini nazorat qilish Oʻzbekiston Respublikasi Bosh vaziri oʻrinbosari B.S. Hamidov zimmasiga yuklansin.